Patricia Churchland

Patricia Smith Churchland (Oliver, Columbia Britainiarra, Kanada, 1943ko uztailaren 16a) Ameriketako Estatu Batuetako filosofo kanadarra da. 1984an San Diegon hasi zen lanean, Kaliforniako Unibertsitatean MacArthur Saria irabazi zuen 1991n. Columbia Britainiarreko Unibertsitatean, Pittsburgheko Unibertsitatean eta Oxfordeko Unibertsitateko Somerville College-n ikasi zuen. Filosofia irakatsi zuen Manitobako Unibertsitatean 1969tik 1984ra. 

 Biografia 

Neurofilosofian eta gogoaren filosofian oinarritzen dira bere ikerketak. Churchlandek neurozientzien eta filosofiaren arteko harremanean oinarritu ditu bere ikerketak. Horren arabera, filosofoak konturatzen ari dira gogamena ulertzeko lehenik burmuina ulertu behar dela. Eliminatibismoa edo materialismo baztertzailea deritzon pentsamendu-eskolarekin lotzen da, zeinak argudiatzen baitu herri-psikologiaren "sinesmen", "borondate aske" edo "kontzientzia" kontzeptuak berrikusi egin beharko direla zientziak garunaren funtzioei buruz gehiago ulertzen duenean.

.Ondoren, "Zientzien Koeboluzio Programa" dator. Horren arabera, gutxien garatutako zientziek osatuagoak diren zientziek izan behar dute bilakaera, aztergai ditugun arazoen kasuan neurozientziak izango liratekeenak. Horregatik, Churchland-en arabera, psikologiaren hainbat adar desagertzera bideratuak daude. Naturalista ere dei diezaiokegu, ikerketa zientifikoa adimenaren izaera ulertzeko iturririk onena dela uste duelako. Azken batean, bere ikerketen helburu handiena da gogoaren/garunaren zientzia bateratua lortzea. Bere lan berrienek ere neuroetika dute ardatz, eta arau moralen hautapena, erantzukizuna eta oinarriak ulertzen saiatzen da, garunaren funtzioei, garunaren bilakaerari eta garunaren eta kulturaren arteko elkarreraginei dagokienez.

 Bizitza pertsonala 
Paul Churchland filosofoarekin ezkonduta dago.

 Argitalpenak 

 Neurophilosophy: Toward a Unified Science of the Mind-Brain. (1986) Cambridge, Massachusetts: The MIT Press.
 The Computational Brain. (1992) Patricia S. Churchland and T. J. Sejnowski. Cambridge, Massachusetts: The mit Press.
 Neurophilosophy and Alzheimer's Disease. (1992) Edited by Y. Christen and Patricia S. Churchland. Berlin: Spinger-Verlag.
 The Mind-Brain Continuum (1996). Edited by R. R. Llinas and Patricia S. Churchland. The MIT Press.
 On the Contrary: Critical Essays 1987-1997. (1998). Paul M. Churchland and Patricia S. Churchland. Cambridge, Massachusetts: The mit Press.
 Brain-Wise: Studies in Neurophilosophy. (2002) Cambridge, Massachusetts: The MIT Press).

 Bibliografia 

 Susan Blackmoreren "Kontzientziari buruzko elkarrizketak", 2006.

 Ikus, gainera 

 Zientifikotasuna
 Gogoaren filosofia
 Filosofia Estatu Batuetan
 Monismoa
 Erredukzionismoa

 Kanpo estekak 

 Web pertsonala
 Ahots "Neuroetikoa" Philosophican: Entziklopedia filosofikoa linean

Kategoria:XX. mendeko emakumeak
Kategoria:Filosofo analistak
Kategoria:Kanadarrak
Kategoria:Emakume filosofoak